ESSO แรงไม่หยุดฉุดไม่อยู่! ทำนิวไฮในรอบ 3 ปี 5 เดือน
ESSO แรงไม่หยุดฉุดไม่อยู่! ทำนิวไฮในรอบ 3 ปี 5 เดือน ล่าสุด ณ เวลา 10.26 น. ราคาอยู่ที่ 9 บาท บวก 0.75 บาท หรือ 9.09% สูงสุดที่ 9.20 บาท ต่ำสุดที่ 8.40 บาท ด้วยมูลค่าซื้อขาย 485.68 ล้านบาท
26 ต.ค. 2559

ผู้สื่อข่าวรายงานว่า ราคาหุ้นบริษัท เอสโซ่ (ประเทศไทย) จำกัด (มหาชน) หรือ ESSO โดย ล่าสุด ณ เวลา 10.26 น. ราคาอยู่ที่ 9 บาท บวก 0.75 บาท หรือ 9.09% สูงสุดที่ 9.20 บาท ต่ำสุดที่ 8.40 บาท ด้วยมูลค่าซื้อขาย 485.68 ล้านบาท ขณะที่ดัชนีตลาดหุ้นไทยโดยรวมลบ 0.13% โดยราคาหุ้น ESSO ปรับตัวขึ้นแรงสุดในรอบกว่า 3 ปี 5 เดือน นับตั้งแต่ราคาหุ้นปิดอยู่ที่ 9.05 บาท เมื่อวันที่ 23 พ.ค.56
 
ด้าน นายยอดพงศ์ สุตธรรม กรรมการและผู้จัดการการตลาดขายปลีก การตลาดน้ำมันเชื้อเพลิง ESSO เปิดเผยว่า บริษัทตั้งเป้าหมายยอดขายน้ำมันในตลาดค้าปลีกจะกลับมาเติบโตเท่ากับตลาดที่คาดว่าจะขยายตัวระดับ 5% ในปี 60 จากปีนี้คาดตลาดค้าปลีกน้ำมันจะเติบโตในระดับกว่า 9% ซึ่งนับเป็นการเติบโตที่ผิดปกติ เนื่องจากการรุกตลาดของบริษัทน้ำมันรายหนึ่ง และราคาน้ำมันที่อยู่ในระดับต่ำส่งผลให้เกิดการใช้น้ำมันมากขึ้น